VENDIM
Nr. 61, datë 3.2.2017

PËR MIRATIMIN E PAKETAVE TË PAJISJEVE MJEKËSORE TË RIMBURSUESHME
(ndryshuar me vendimet e KM-së nr. 814, datë 29.12.2017; nr. 318, datë 15.5.2019, nr. 229, datë 13.4.2022; nr. 58, datë 1.2.2023; nr. 492, datë 24.7.2024)
(i përditësuar)

Në mbështetje të nenit 100 të Kushtetutës dhe të pikës 6, të nenit 10, të ligjit nr.10383, datë 24.2.2011, “Për sigurimin e detyrueshëm të kujdesit shëndetësor në Republikën e Shqipërisë”, të ndryshuar, me propozimin e ministrit të Shëndetësisë, Këshilli i Ministrave 

VENDOSI:

1. Paketa e pajisjeve mjekësore të rimbursueshme, si pjesë e paketave të shërbimeve të sigurimit të detyrueshëm, financohet nga Fondi i Sigurimit të Detyrueshëm të Kujdesit Shëndetësor, sipas legjislacionit në fuqi.  
2. Lista e pajisjeve mjekësore hartohet nga komisioni teknik i listës së pajisjeve mjekësore të rimbursueshme, i cili ngrihet me vendim të Këshillit Administrativ të Fondit.
3. Komisioni përfshin në listën e pajisjeve të rimbursueshme, pajisje të cilat janë të regjistruara dhe plotësojnë kërkesat e legjislacionit në fuqi për pajisjet mjekësore.
4. Agjencia Kombëtare e Barnave dhe Pajisjeve Mjekësore, brenda datës 30 shtator të çdo viti, i dërgon Ministrisë së Shëndetësisë, listën e pajisjeve mjekësore të importuara dhe të prodhuara gjatë vitit kalendarik, si dhe subjektet përkatëse importuese e prodhuese. 
5. Ministri i Shëndetësisë, brenda datës 15 tetor të çdo viti, i kërkon Drejtorisë së Përgjithshme të Doganave çmimet e deklaruara nga subjektet importuese të regjistruara të pajisjeve mjekësore gjatë vitit kalendarik.
6. Drejtoria e Përgjithshme e Doganave, brenda 20 ditëve pune nga data e marrjes së kërkesës për informacion, dërgon pranë Ministrisë së Shëndetësisë çmimet e deklaruara nga importuesit dhe prodhuesit e regjistruar të pajisjeve mjekësore gjatë vitit kalendarik.
7. Ministria e Shëndetësisë i dërgon Fondit të Sigurimit të Detyrueshëm të Kujdesit Shëndetësor informacionin për pajisjet mjekësore, importuesit dhe prodhuesit, si dhe çmimet e importit, të mbledhura nga Agjencia Kombëtare e Barnave dhe Pajisjeve Mjekësore e Drejtoria e Përgjithshme e Doganave, brenda datës 31 dhjetor të çdo viti.  
8. Lista e pajisjeve mjekësore, e përfunduar nga komisioni, i paraqitet për miratim Këshillit Administrativ të Fondit.
9. Marzhet e tregtimit me shumicë dhe pakicë në rrjetin e hapur farmaceutik, si dhe marzhet e tregtimit të rrjetit spitalor, përcaktohen çdo vit, bashkë me listën përkatëse vjetore.
9.1. Lista e pajisjeve mjekësore (fisha diabeti), që do të rimbursohen nga Fondi i Sigurimit të Detyrueshëm të Kujdesit Shëndetësor, për pacientët e grup-moshës 0–25 vjeç dhe nga 65 vjeç e më shumë, si dhe invalidët e punës dhe personat me aftësi të kufizuar të grup-moshës 25–65 vjeç është sipas shtojcës nr. 1, që i bashkëlidhet këtij vendimi.
9.2 Marzhet e tregtimit me shumicë dhe pakicë për listën e pajisjeve mjekësore (fisha diabeti) të rimbursueshme, sipas shtojcës bashkëlidhur, janë përkatësisht 5.5% dhe 13%.
10. Lista e pajisjeve mjekësore të rimbursuara, e miratuar nga Këshilli Administrativ i Fondit, i dërgohet Ministrisë së Shëndetësisë për të vijuar procesin e miratimit pranë Këshillit të Ministrave.
11. Për vitin 2017, Agjencia Kombëtare e Barnave dhe Pajisjeve Mjekësore dhe Drejtoria e Përgjithshme e Doganave, do të dërgojnë informacionin e përcaktuar në këtë projektvendim në Ministrinë e Shëndetësisë, brenda datës 28 shkurt 2017.
12. Ngarkohen Ministria e Shëndetësisë, Drejtoria e Përgjithshme e Doganave, Agjencia Kombëtare e Barnave dhe Pajisjeve Mjekësore dhe Fondi i Sigurimit të Detyrueshëm të Kujdesit Shëndetësor për zbatimin e këtij vendimi.
Ky vendim hyn në fuqi pas botimit në Fletoren Zyrtare.
ZËVENDËSKRYEMINISTRI
Niko Peleshi

SHTOJCA NR. 1

	Nr.
	Emri i Pajisjes
	Emërtimi i pajisjes sipas Regjistrit të AKBPM
	Njësia
	Prodhuesi
	Çmimi reference 
(me TVSH)
	Rimbursimi

	1
	Fishë diabeti
	Blood Glucose monitoring system TD-4116; Blood Glucose Test Strip TD-4302
	Kuti x 50 fisha
	TaiDoc Technology Corporation B1-7F, No. 127, Wugong 2nd Road, Wugu Dist., 24888 New Taipei City, TAIWAN
	564.7
	100%

	2
	Fishë diabeti
	VivaChek Ino Blood Glucose Test Strips
	Kuti x 50 fisha
	VivaChek Laboratories,Inc. 913 N Market Street,Suite 200 Wilmington,DE 19081 USA
	642.7
	87.9%

	3
	Fishë diabeti
	On Call® Plus Blood Glucose Monitoring System; On Call® Plus Blood Glucose Strip; On Call® Plus Glucose Control Solution
	Kuti x 50 fisha
	ACON Laboratories, Inc. 5850 Oberlin Drive, #340 San Diego, CA 92121 USA
	664.4
	85%

	4
	Fishë diabeti
	Blood Glucose Meters; Blood Glucose Meters; Blood Glucose Test Controls
	Kuti x 50 fisha
	Hangzhou Sejoy Electronics & Instruments Co., Ltd. Building 2, No. 202, Zhenzhong Road West Lake Economy & Technology Zone 310030 Hangzhou China
	697.6
	80.9%

	5
	Fishë diabeti
	Okmeter direct glucometer Blood Glucose Monitoring System: Including Blood Glucose Meter, Blood glucose test Strips & Control Solution, Model: OK-1NX (x=blank, J)
	Kuti x 50 fisha
	OK Biotech Co., Ltd. No.91, Sec. 2, Gondao 5th Road 30070 Hsinchu City, Taiwan
	748.7
	75.4%

	6
	Fishë diabeti
	ARIA - Meter, strips and controls for the determination of Glucose in whole blood
	Kuti x 50 fisha
	Biochemical Systems International S.p.A Localita Palazzo del Pero 23, 52100, Arezzo, Itali
	786.8
	71.8%

	7
	Fishë diabeti
	Blood Glucose Monitoring System : eBsugar
	Kuti x 50 fisha
	Visgeneer Inc. No. 335, Sec. 6, Zhonghua Rd. 30094 Hsinchu City, Taiwan
	841.2
	67.1%

	8
	Fishë diabeti
	Exactive Vital Glucose meter; Glucose Test Strip
	Kuti x 50 fisha
	Microtech Medical (Hangzhou) Co., Ltd No. 9 Haishu Rd., Yuhang District Hangzhou 311121 Zhejiang China
	1072.9
	52.6%

	9
	Fishë diabeti
	Accu-Chek Active (Model GB)mg/dL Kit-07133766; Accu-Chek Active test strips-07124112; Accu-Chek Active Control-03146324; 
	Kuti x 50 fisha
	Roche Diabetes Care GmbH Sandhofer Strasse 116 68305 Mannheim GERMANY
	1345.9
	42%

	10
	Fishë diabeti
	Blood Glucose Test Strip - EGS-2003 iHealth Glucose Test Strips Box (2*25 pcs)
	Kuti x 50 fisha
	Andon Health CO., Ltd. No. 3Jinping Street, YaAn Road, Nankai District Tiannjin, 300190 China
	1376.2
	41%

	11
	Fishë diabeti
	Contour Plus blood glucose monitoring system,consisting of: Contour Plus Blood Glucose Meter;Contour Plus Blood Glucose Test Strips;Contour Plus Controls
	Kuti x 50 fisha
	Ascensia Diabetes Care Holdings AGPeter Merian-Strasse 90, 4052 Basel, Switzerland
	1379.5
	40.9%

	12
	Fishë diabeti
	Accu-Chek Active Instant mg/gl Kit-07819307; Accu-Chek Active Instant test strips-07819382; Accu-Chek Instant Control-07869525; Accu-Chek Performa test strips-06454011; Accu-Chek Active (Model NC)mg/dL Kit-06987788;
	Kuti x 50 fisha
	Roche Diabetes Care GmbH Sandhofer Strasse 116 68305 Mannheim GERMANY
	1514.1
	37.3%

	13
	Fishë diabeti
	OneTouch® Slect Plus Blood Glucose Monitoring System; OneTouch Select Plus Flex™ Blood Glucose Monitoring System (Serial Number prefixed with G')
	Kuti x 50 fisha
	LifeScan Europe GmbH Gubelstrasse 34 6300 Zug Switzerland
	1598.2
	35.3%

	14
	Fishë diabeti
	Blood Glucose Test Strip: Rightest GS550
	Kuti x 50 fisha
	Bionime Corporation No. 100, Sec. 2, Daqing St., South Dist., Taichung City 40242, Taiwan
	1620.1
	34.9%

	15
	Fishë diabeti
	Blood Glucose Monitoring Systems: Safe AQ Smart Blood Glucose Meter; Safe AQ Air Blood Glucose Meter; Safe AQ Voice Blood Glucose Meter; Safe AQ Blood Glucose Test Strip; Blood Glucose Control Solution.
	Kuti x 50 fisha
	Changsha Sinocare Inc. No.265 Guyuan Road, Hi-tech Zone, Changsha, Hunan Province, 41025, PR of China
	1831.1
	30.8%


* Kompanitë importuese do të sigurojnë dhënien falas të aparateve për matjen e glicemisë, si dhe gjilpërave shpuese për çdo përfitues të fishave të diabetit.

